stanford-oval/wikipedia huggingface dataset:
אפקט ינואר
השלכות

העיסוק באפקט ינואר מתחלק לשני היבטים: ההיבט המעשי וההיבט התאורטי. הראשון תכליתו לגזור אסטרטגיית השקעות שתניב רווחים שמעבר לתשואת השוק. האחרון מתבטא בספקות שעולים לגבי שלמותם של המודלים המקובלים היום לתמחור מניות ולפיתוח תיק השקעות מיטבי תאורטי.
יש עניין רב בהשלכות התאורטיות של אנומליות, ובתוכן האנומליה המכונה אפקט ינואר. הסיבה לכך היא שהן עשויות להצביע על הכיוון הנכון לפיתוח מודלים כלליים יותר לשוקי המניות ולנכסים פיננסיים בכלל; מודלים שיתחשבו גם בלוח השנה ובגורמים מבניים המשפיעים על שוק ההון, כגון ההבדלים המהותיים בהתנהגות בין משקיעים פרטיים למוסדיים.
לקריאה נוספת

G. William Schwert, Anomalies and Market Efficiency, University of Rochester, Rochester, NY, 2002
Robert A. Haugen, Josef Lakonishok, The Incredible January Effect: The Stock Market's Unsolved Mystery, Dow Jones-Irwin 1988 (Reprinted 1992)
Donald B. Keim, Financial Market Anomalies (for New Palgrave Dictionary of Economics, 2nd Edition), 2006
Mark Haug and Mark Hirschey, The January Effect, Financial Analysts Journal, vol. 62, no. 5 (September/October 2006), 78-88
R.S. Rathinasamy and Krishna G. Mantripragada, The January Size Effect Revisited: Is It A Case Of Risk Mismanagement?, Journal Of Financial And Strategic Decisions, Volume 9 Number 3 Fall 1996 Wayback Machine, web.archive.org, ‏2007-07-11
ניתוח אפקט ינואר של בית ההשקעות IBI בעברית
הערות שוליים

↑  בית השקעות IBI, "אפקט ינואר": האם המניות בשווקים רושמות תשואת יתר בתחילת כל שנה?, באתר בית השקעות IBI, ‏23 בדצמבר 2024
פלייסטיישן 3

| --- | --- |
PlayStation 3 Logo neu

 יצרן:  Sony Computer Entertainment
 סוג:  קונסולת משחקים
 דור:  תקופת הדור השביעי
 יצא לראשונה:  11 בנובמבר 2006 (יפן) 17 בנובמבר 2006 (צפון אמריקה) 23 במרץ 2007 (אירופה)
 הפסקת הייצור:  ניו זילנד: 29 בספטמבר 2015 ארצות הברית: אוקטובר 2016 בכל העולם: 29 במאי 2017
 מעבד:  Cell 
 מעבד גרפי:  RSX
 בקרים:  DualShock, 7–3 בקרים שונים
 קישוריות:  בלוטות', תת-אדום, 2.0 Wi-Fi ,USB (פרטים)
 שירותים אונליין:  PlayStation Network
 יחידות שנמכרו:  86.9 מיליון בכל שנות קיומה
 המשחק הנמכר ביותר:  Grand Theft Auto V
 תאימות לאחור:  95 % ממשחקי הפלייסטיישן 1 רוב גדול ממשחקי הפלייסטיישן 2 (לא בכל המודלים)
 מודל קודם:  פלייסטיישן 2 
 מודל אחריו:  פלייסטיישן 4 
 
קונסולת הפלייסטישן 3 בתערוכת E3
לוח האם של הפלייסטיישן 3 בגרסתו הראשונה שיצאה לשוק בנובמבר 2006.
פלייסטיישן 3 (באנגלית: PlayStation 3 או בקיצור PS3) היא קונסולת המשחקים הנייחת השלישית של חברת סוני. הקונסולה שייכת לסדרת קונסולות הפלייסטיישן המצליחה.
חברת סוני הציגה לראשונה את קונסולת הפלייסטיישן 3 בתערוכת E3, התערוכה הבינלאומית למשחקים אלקטרונים, שהתקיימה במאי 2005 בלוס אנג'לס. סוני דחתה פעמים רבות את מועד ההשקה של הקונסולה עקב קשיים בייצור ובפיתוח. מכירת הקונסולה החלה לבסוף ב-17 בנובמבר 2006.
במאי 2017 הודיעה סוני על הפסקת ייצור פלייסטיישן 3. בכל שנות קיומה יוצרו כ-87 מיליון יחידות של הקונסולה.
פרטים טכניים > מעבד

המעבד של הפלייסטיישן 3 מכונה "Cell" והוא תוצר של פיתוח משותף של החברות "יבמ", "סוני" ו"טושיבה. הוא מורכב מליבת עיבוד אחת הנקראת PPE ומשמונה יחידות עיבוד משניות הקרויות SPE, כאשר רק שבע מהן פעילות - אחת למערכת ההפעלה ושש למשחקים. כל אחת מהן רצה במהירות של 3.2 ג'יגה הרץ. ה-PPE הוא מעבד RISC שני נימים 64 ביט המבוסס על ארכיטקטורת ה-PowerPC של יבמ המיועד לעיבוד כללי, כאשר יחידות ה-SPE הן מעבדי 128 ביט SIMD.
פרטים טכניים > מעבד גרפי

המעבד הגרפי של הפלייסטיישן 3 תוכנן על ידי חברת NVIDIA, אחת משתי יצרניות המעבדים הגרפיים העיקריות בעולם (השנייה, ATI, היא מאז 2006 חטיבה ב-AMD), ביחד עם סוני.
המעבד נקרא "RSX" והוא רץ בקצב שעון של 550 מגהרץ. ה-RSX יכול להציג גרפיקת תלת־ממד ברזולוציה הגבוהה ביותר של הפרדה גבוהה - 1080 שורות על 1920 קווים (רזולוציה גבוהה יותר משל ה-Xbox360). בעלי מסכי ה-LCD בעלי כושר הצגת תוכני HD יוכלו ליהנות ממיטב האיכות הגרפית של המעבד. ה-RSX יכול לעבד עצמים תלת-ממדיים במורכבות של 300 מיליון פוליגונים בשנייה. לעומתו, המעבד של פלייסטיישן 2 יכול היה לעבד רק 66 מיליון פוליגונים בשנייה ולעומת ה-Xbox 360 מצד המתחרה מיקרוסופט, שיכול לעבד כ-290 מיליון פוליגונים בשנייה.
פרטים טכניים > זיכרון

ל-RSX יש זיכרון של 256 מגהבייט מסוג "GDDR-3" שקצב השעון שלו הוא 650 מגהרץ. לפלייסטיישן 3 עצמו יש 256 מגהבייט זיכרון נוספים, מסוג "XDR DRAM" שקצב השעון שלו הוא 400 מגהרץ, אך מעביר 8 ביט במקביל, כלומר קצב נתונים של 3.2 גיגה ביט בשנייה. יחד יש ל-RSX ולמעבד 512 זיכרון שמחולק לשניים המיועדים לדברים שונים.
השוואת מאפיינים

| מאפיינים: | 20 GB (NTSC) | 40 GB (PAL, NTSC) | 60 GB (NTSC) | 60 GB (PAL) | 80 GB (NTSC) |
| --- | --- | --- | --- | --- | --- |
| צבעים | שחור | שחור לבן קרמי (אסיה ויפן בלבד) כסף סטין (אסיה ויפן בלבד) אפור מטאל (ערכת MGS4)  | שחור | שחור לבן קרמי | שחור |
| חיבור USB 2.0 | 4 | 2 | 4 | 4 | 2 |
| Wi-Fi 802.11 b/g | לא | כן | כן | כן | כן |
| קריאת Flash card | אין | לא | כן | כן | לא |
| כרום מתקן | אין | כן | כן | כן | כן |
| תמיכת SACD | כן | לא | כן | כן | לא |
| תאימות לפלייסטיישן 2 | תומך חומרה | לא תומך  | תומך חומרה | תומך תוכנה (אמולציה) | לא תומך small> |
| ייוצר לראשונה | נובמבר 2006 | אוקטובר 2007 | נובמבר 2006 | מרץ 2007 | אוגוסט 2007 |
בייצור: לא
כל הדגמים כוללים כונן: Bluetooth 2.0 ,HDMI 1.3a ,Blu-ray/DVD/CD Gigabit Ethernet, תאימות לגרסה הראשונה של פלייסטיישן באמצעות תוכנת אמולציה וגימור מבריק.
גרסת ה- Slim

ב-18 באוגוסט 2009, סוני הציגה את הגרסה הדקה של הפלייסטיישן 3 ה-PS3 Slim. בתערוכת המשחקים Gamescom בעיר קלן שבגרמניה, בדומה למהלך של הפלייסטיישן 2. המכשיר יתפוס 32% פחות מקום (נפח) וידרוש 34% פחות אנרגיה אך לא יהיו הבדלים בין האפליקציות של המכשיר הדק והעבה. המפרט הטכני נותר זהה והיתרון המרכזי הוא בדחיסת החלקים למארז קטן ונוח יותר. הבדל נוסף הוא שסוני הסירה את האפשרות להתקנת מערכת הפעלה מכוון שמעטים המשתמשים שניצלו אופציה זו.
ערכת ה-120GB - הופסק הייצור, 2 חריצי USB, חיבור Wi-Fi מובנה, מגיע עם כבלים סטנדרטיים (Composite וחיבור חשמל) ושלט, צבע שחור בלבד.
ערכת ה-250GB - הופסק הייצור, 2 חריצי USB, חיבור Wi-Fi מובנה, מגיע עם כבלים סטנדרטיים (Composite וחיבור חשמל) ושלט, צבע שחור/לבן/וורוד.
ערכת ה-160GB - הופסק הייצור, 2 חריצי USB, חיבור Wi-Fi מובנה, מגיע עם כבלים סטנדרטיים (Composite וחיבור חשמל) ושלט, צבע שחור/לבן.
ערכת ה-320GB - הופסק הייצור, 2 חריצי USB, חיבור Wi-Fi מובנה, מגיע עם כבלים סטנדרטיים (Composite וחיבור חשמל) ושלט, צבע שחור/לבן/כסוף.
גרסת ה- Super Slim

ב-12 בספטמבר 2012 הציגה סוני גרסה דקה פלייסטיישן 3, ה- "Super Slim". גרסה זו הציגה שינוי ניכר בעיצוב המכשיר שבין השאר כולל הקטנה משמעותית של המכשיר וכונן Blu-Ray שנפתח באופן ידני, בדומה לזה של ה-פלייסטיישן 2. הגרסה הדקה שווקה ב-3 ערכות עיקריות ברחבי העולם:
ערכת ה-12GB - בתפוצה עולמית, 2 חריצי USB, חיבור Wi-Fi מובנה, מגיע עם כבלים סטנדרטיים (Composite וחיבור חשמל) ושלט
ערכת ה-250GB - לא משווקת באירופה, 2 חריצי USB, חיבור Wi-Fi מובנה, מגיע עם כבלים סטנדרטיים (Composite וחיבור חשמל) ושלט
ערכת ה-500GB - בתפוצה עולמית, 2 חריצי USB, חיבור Wi-Fi מובנה, מגיע עם כבלים סטנדרטיים (Composite וחיבור חשמל) ושלט
כמו כן, גרסה זו של הפלייסטיישן 3 שווקה גם בערכות מיוחדות הכוללות את הצבעים כחול, אדום ולבן. עם יציאתו של המשחק האחרון ביותר בסדרת המשחקים "God Of War: Ascension" -"God Of War" החלה מכירתה של ערכה מיוחדת הכוללת משחק, שלט מעוצב אחד, וקונסולה המעוצבת בסגנון בדמותו של גיבור המשחק.
תחרות

שתי המתחרות הגדולות בפלטפורמת הפלייסטיישן 3 הן ה-Xbox 360 של מיקרוסופט ו-Wii של נינטנדו. יכולות העיבוד של ה-Wii נמוכות יותר משל הקונסולות האחרות ומחירה הרבה יותר נמוך ובהכללה היא פונה ללקוחות צעירים יותר שאינם דורשים ביצועים גרפיים מרשימים. הפלייסטיישן 3 וה-Xbox 360 מתחרות על כיסם של לקוחות דומים, והתחרות בינן עזה. נכון לפברואר 2013 נמכרו כ-75 מיליון יחידות פלייסטיישן 3. קצב המכירות גדל משמעותית עם השקתם של משחקים בלעדיים ועלייה נוספת במכירות נרשמה עם השקת ה-Move, בקר התנועה של סוני.
ההשקה

לאחר דחיות רבות הוציאה סוני את הקונסולה לשוק ב-17 בנובמבר 2006. הדחיות נוצרו עקב בעיות קשות בתהליך היצור של הקונסולה שנגרמו עקב ניסיונותיה של סוני להוזיל את התהליך. הדבר גרם לעיכוב רב ותאריך ההשקה נדחה מאביב 2006 עד לתאריך הסופי.
הפלייסטיישן 3 יצאה לשוק בארצות הברית כשנה לאחר Xbox 360 המתחרה מבית מיקרוסופט ובמקביל ל-Wii מבית נינטנדו. בימים הראשונים המוצר היווה הצלחה, אך לעומת שתי הקונסולות המתחרות, אשר במשך חודשים נמכרו בכמויות רבות מאוד, הפלייסטיישן 3 סבל ממכירות בהיקף מצומצם יותר, אך עדיין מכירותיו היו מצליחות למדיי. לפי נתוני ה-NPD, עד ינואר 2008 מכירות הקונסולה בארצות הברית היו נמוכות משל שתי מתחרותיה לעיל.
המכירות היו גורם להתקוטטויות בין לקוחות בשל המחסור במוצר. בארצות הברית נרשמו מספר מקרי ירי על תורי הממתינים.
הרצת Linux על פלייסטיישן 3

על מכשיר הפלייסטיישן 3 (גרסה עבה), ניתן היה להריץ את מערכת ההפעלה לינוקס, בגרסת Yellow Dog 5.0, אך בעדכון תוכנה 3.21 סוני חסמה את האפשרות הזו בכל הדגמים, מכיוון שבאמצעות מערכת ההפעלה ניתן היה לפרוץ את מערכת האבטחה של המכשיר, כפי שגילה האקר גרמני.
ראו גם

רשימת משחקים לפלייסטיישן 3
הערות שוליים

↑  Unit Sales of Hardware (since April 2006) - PlayStation®3 Worldwide Hardware Unit Sales (Unit: million)‎, באתר Sony Computer Entertainment Inc.‎
↑  '"`UNIQ--templatestyles-00000001-QINU`"'Radd, David (2007-03-07). "Consumers Can't Resist Resistance". GamesDaily.biz. נבדק ב-2007-04-12.
↑  רויטרס,'"`UNIQ--nowiki-00000003-QINU`"'IBM, סוני וטושיבה יחשפו "שבב על" חדש שישמש את קונסולת המשחק פלייסטיישן 3, באתר TheMarker‏, 7 בפברואר 2005
↑  כך לפי דיווחי חברת חקר המידע הבריטית Chart-Trek המתפרסמים ב gamesindustry.biz
↑  הדבר נגרם כנראה בשל חוסר באספקה של קונסולת ה-box 360 כפי שפורסם ב Supply shortages hurt Xbox sales last month Seattlepi.com
↑  PlayStation3 Crowd Gets More Than It Bargained for in Tysons wtopnews.com
↑  Four People Shot While Waiting for PlayStation Console, Including 27 NEWSFIRST Reporter wkyt.com
| פלייסטיישן |
| --- | --- | --- |
| קונסולות ביתיות | פלייסטיישן • פלייסטיישן 2 • פלייסטיישן 3 • פלייסטיישן 4 • פלייסטיישן 5 |  |
| קונסולות ניידות | PocketStation • PlayStation Portable • PlayStation Vita |  |
| משחקי וידאו | משחקי פלייסטיישן • משחקי פלייסטיישן 2 • משחקי פלייסטיישן 3 • משחקי פלייסטיישן 4 • משחקי פלייסטיישן 5 |  |
| שירותים מקוונים | PlayStation Network • PlayStation Store • PlayStation Home • VidZone |  |
| שונות | Sony Computer Entertainment |  |
| --- | --- |
בקרת זהויות :  GND: 7574523-9
אלביט מערכות
היסטוריה

חברת אלביט מערכות נוסדה ב-1996 כממשיכת דרכה העיקרית של חברת אלביט. ב-1996 התפצלה אלביט לאלביט מערכות ולאלביט הדמיה. בשנת 2005 הכנסות החברה הגיעו לראשונה למעל מיליארד דולר בשנה. ובשנת 2015 הגיעו לראשונה למעל שלושה מיליארד דולר בשנה.
אלביט רכשה והקימה חברות רבות במהלך שנותיה. בין השאר:
1992 - רכישת חץ הכסף - העוסקת בפיתוח וייצור כלי טיס בלתי מאוישים מסדרת "הרמס".
1996 - הקמת VSI - חברה העוסקת במחקר בתחום מערכות ראש לטייסים.
1998 - רכישת 51% מהבעלות בחברת קינטיקס - העוסקת בפיתוח וייצור מגוון מערכות לרכב קרבי משוריין, בהן מערכות בקרת אקלים. ב-2009 רכשה את 49% הנותרים.
1999 - רכישת סאיקלון מוצרי תעופה - חברה העוסקת בייצור חלקי מבנה למטוסים.
2000 - השלמת המיזוג עם אל-אופ - העוסקת בפיתוח וייצור מערכות אלקטרואופטיות מתקדמות. מיקי פדרמן הופך לבעל השליטה בחברה.
2004 - רכישת מפעל תעופה בטירת כרמל מתע"ש על ידי סאיקלון (חברה בת של אלביט).
2005 - רכישת 70% מחברת אלישרא העוסקת בפיתוח וייצור מערכות לוחמה אלקטרונית.
2005 - רכישת 20% מחברת צ'יפ פי.סי. טכנולוגיות.
2007 - רכישת תדיראן קשר - העוסקת בפיתוח וייצור מערכות תקשורת צבאיות.
2009 - רכישת "שירון תקשורת לוויינים" - העוסקת בתקשורת פס רחב באמצעות לוויין.
2009 - רכישת "בי.וי.אר מערכות" - העוסקת בפיתוח סימולטורים ומערכות אימון ותחקור.
2010 - רכישת "אזימוט טכנולוגיות" - העוסקת בפיתוח וייצור של מערכות לרכישת מטרות והכוונת אש.
2010 - רכישת שלוש חברות בת של קבוצת מיקאל: סולתם מערכות, הפעילה בתחום הארטילריה, "סיימאר", הפעילה בתחום הרק"מ (רכב קרבי משוריין), ו-85% ממניותיה של ITL אופטרוניקס, המפתחת ומייצרת מערכות בתחום האלקטרו-אופטיקה הצבאית.
2011 - רכישת 30% הנותרים של חברת אלישרא העוסקת בפיתוח וייצור מערכות לוחמה אלקטרונית.
2015 - הקמת חברת הבת "סייברביט", לריכוז פעילותה של אלביט בתחום תעשיית הסייבר, ובהמשך לכך רכישת חטיבת הסייבר של נייס מערכות תמורת 158 מיליון דולר.
2018 - רכישת תעש מערכות (לשעבר התעשייה הצבאית) תמורת 1.8 מיליארד שקל.
2019 - רכישת חטיבת ראיית הלילה של חברת "האריס" (אנ') האמריקאית תמורת 350 מיליון דולר.
2019 - רכישה של חברת פליינג פרודקשן
בדצמבר 2019 שוגר לחלל ננו-לוויין ליישומי תקשורת אזרחיים מתוצרת אלביט.
2019 - רכישה ביחד עם חברת "גורן חקלאות" את פעילות חברת "כים ניר" שפשטה את הרגל.
2020 - רכישת "ספרטן" בארצות הברית העוסקת במערכות גילוי צוללות תמורת 380 מיליון דולר.
2021- רכישת BAE Systems Rokar תמורת 31 מיליון דולר.
בדצמבר 2021 הניחה החברה במעמד שר הביטחון את אבן הפינה למפעל החברה ברמת בקע שבנגב, אליו צפויה לעבור ב-2024 פעילות הייצור של תעש מערכות ממפעלי החברה ברמת השרון.
פעילות בינלאומית

בשנת 2017 הפעילות בינלאומית של אלביט מערכות הייתה כ-78% מסך הפעילות וישראל כ-22%. השוק העיקרי של החברה הוא צפון אמריקה עם כ-25%, אחר כך אירופה ואזור "אסיה-פסיפיק" עם כ-21% כל אחד. במהלך השנים הקימה או רכשה חברות בת ומיזמים משותפים ברחבי העולם. בין השאר:
פעילות בינלאומית > ארצות הברית

אלביט הקימה חברה בת אמריקאית בשם "Elbit Systems of America", שדרכה היא מבצעת רכישות בארצות הברית ומתחרה במכרזים של הממשל האמריקאי. הרכישה הראשונה של החברה התבצעה ב-1993, כאשר נרכש מפעל למערכות אלקטרוניות בפורט וורת', טקסס, שהיה שייך לחברת ג'נרל דיינמיקס כחלק ממתחם מפעלים בו ייצור מטוס הקרב 16-F. ג'נרל דיינמיקס מכרה באותה עת את החטיבה שמייצרת את מטוס ה-16-F ללוקהיד קורפוריישן, אך לוקהיד לא הייתה מעוניינת במפעל והוא נמכר בנפרד לאלביט. אלביט הקימה חברה בת בשם (Elbit Fort Worth (EFW לשם רכישת המפעל. יוסי אקרמן, שאחר כך מונה למנכ"ל אלביט מערכות, היה מנהל הפעילות בארצות הברית בין השנים 1992-1996. בשנת 1996 הוקמה חברת (Vision Systems International LLC (VSI בשותפות שווה עם חברת "רוקוול קוליס" במטרה לשווק ולייצר מערכות תצוגת קסדה עילית של אלביט בארצות הברית. בשנת 1999 רכשה את חברת IEI-International Enterprises, Inc, הפועלת בתחום התחזוקה ומתן שירותי תמיכה לוגיסטית למערכות אלקטרוניות מוטסות וימיות. בשנת 2005 נכנסה לתחום התעופה האזרחית בארצות הברית, כאשר רכשה את חברת "קולסמן" (Kollsman) שנוסדה בשנת 1928 על ידי פול קולסמן שהמציא ציוד ל"טיסת מכשירים".
פעילות בינלאומית > הממלכה המאוחדת

אלביט הקימה חברה בת בשם "Elbit Systems UK", המעסיקה 500 עובדים, שדרכה היא מתחרה במכרזים בממלכה המאוחדת.
ביולי 2005 נבחרה אלביט מערכות בשותפות עם קבוצת תאלס הצרפתית במכרז, בהיקף של 800 מיליון לירות שטרלינג של צבא בריטניה להצטייד בכלי טיס בלתי מאוישים (כטב"ם) למשימות סיור ומודיעין. ייצור כלי הטיס הבלתי מאוישים, "ווטשקיפר", נעשה במפעל שהוקם בממלכה המאוחדת על ידי חברה משותפת לתאלס ולאלביט שהוקמה לצורך התוכנית בשם (UAV Tactical Systems (U-TacS. בשנת 2016, זכתה במכרז לרכישה ותחזקה של מטוסי האימון של
חיל האוויר המלכותי. -2019 זכתה במכרז לאספקת מערכות לאימון בירי ארטילרי.
לאלביט עשרה מפעלי ייצור בבריטניה. במאי 2021, עקב מבצע שומר החומות, החלה מחאה של פעילים פרו-פלסטינים נגד מפעל אלביט באולדהאם, המופעל על ידי חברת "פרנטי טכנולוגיות". באותה עת נערכה מחאה דומה, שנמשכה מספר ימים, נגד מפעל מל"טים בבעלות אלביט בעיר לסטר. בינואר 2022, לאחר חודשים של מחאה באולדהאם, החליטה אלביט למכור את המפעל של "פרנטי טכנולוגיות" לחברה הבריטית "TT אלקטרוניקה".
במאי 2023 זכתה אלביט מערכות בחוזה של כ-71 מיליון דולר לאספקה ותחזוקה של מרכזי אימון בחיל השריון הבריטי להפעלת טנקים של הצבא הבריטי.
פעילות בינלאומית > האיחוד האירופי

באיחוד האירופי מחזיקה אלביט מספר חברות בת ומפעלי ייצור. ברומניה לאלביט ארבעה מפעלי ייצור ושלוש חברות בת. שהוקמו החל משנת 1993, כאשר אלביט נבחרה לבצע פרויקט להשבחת מטוסי מיג 21 ב-350 מיליון דולר, ומסוקי פומה בכ-100 מיליון דולר. ב-2003 רכשה החברה הבת אל-אופ את אופטרוניקס אינסטרומנטס (OIP) הבלגית.
בשנת 2020 מיזגה אלביט מערכות לתוכה את אחת מחברות הבת של טלפונקן באולם, גרמניה, וזו החלה לפעול תחת השם "אלביט גרמניה".
פעילות בינלאומית > ברזיל

בשנת 2001 רכשה את השליטה בחברה הברזילאית Aeroeletronica תמורת 2.3 מיליון דולר. החברה משמשת כמרכז ייצור ותמיכה לוגיסטית לפרויקטים של אלביט מערכות הן בברזיל. בין השאר עסקה בפרויקט ההשבחה של מטוסי 5-F של חיל האוויר הברזילאי, שבוצע על ידי אלביט יחד עם יצרנית המטוסים הברזילאית אמבראר. בשנת 2011, הקימה מיזם משותף עם חברת אמבראר, שרכשה נתח של 25% בחברת הבת של אלביט בברזיל. החברה המשותפת שהוקמה במסגרת המיזם, עוסקת בייצור ושיווק כלי טיס בלתי מאוישים, אוויוניקה ותמיכה לוגיסטית.
פעילות חברתית

החברה משתתפת ביוזמות חברתיות ומעורבות בקהילה ביישובים שבהם שוכנים מפעליה. יחד עם הסוכנות היהודית, החברה פועלת במכינה הקדם צבאית הטכנולוגית בשלומי. המכינה מכשירה מתגייסים חדשים לעיסוק בטכנולוגיה מתקדמת. לחברה שיתוף פעולה עם משרד החינוך, לפיו מנהלים בחברה מדריכים ומסייעים במגמות האלקטרוניקה בבתי הספר התיכוניים וכן פרויקט "בבושקה" המעביר ידע לתלמידים במקצעות טכנולוגיים.
במהלך התפרצות נגיף הקורונה בישראל פעלה החברה להתאמה של טכנולוגיה ביטחונית לשם התקנתה בבתי חולים בישראל, במטרה לטפל בחולים מרחוק וכן שליטה ובקרה על רופאים וכוח הצלה בבתי חולים. במסגרת זו אלביט הקימה קו ייצור למכונת הנשמה על מנת ליצור מלאי זמין של מכונות בישראל.
מוצרים בולטים

מערכת אילינקס ומערכות קשר רדיו נוספות
מערכת צי"ד - צבא יבשה דיגיטלי
מל"טים
תותח מתנייע חדשני - מערכת תותחים חדשנית
חימוש מדויק אוויר קרקע MPR
ברק זוהר - מערכת בקרת ירי למרכבה סימן 3
חימוש משוטט שרקרק
השבחה של מטוסים ומסוקים
תצוגת קסדה עילית
"מעגל איתן" – מערכת הגנה אקטיבית לטנקים (רכה, התראה + שבשים)
מכלולים ומערכות לטנקי המרכבה
צריחים בלתי-מאוישים עם תותח אוטומטי, מקלעים וטילי נ"ט
דרקונית (אמצעי לחימה) – עמדת ירי בשלט רחוק
סילבר מרלין - כלי שיט לא מאויש
מוצרים בולטים > מוצרי חץ הכסף

מוצרים של חברת-הבת "חץ הכסף":
סדרת כטב"מים הרמס :
הרמס 90
הרמס 180
הרמס 450 (משרת בצה"ל)
הרמס 650
הרמס 900 (משרת בצה"ל)
הרמס 1500
סדרת כטב"מים טקטיים סקיילרק :
סקיילרק 1 (משרת בצה"ל בשם רוכב שמיים)
סקיילרק 2
סקיילרק 3 (משרת בצה"ל בשם דוהר שמיים)
מוצרים בולטים > מוצרי ארטילריה של סולתם

אלביט מערכות רכשה את סולתם מערכות המתמחה בכלי ארטילריה. היא ממשיכה לפתח ולייצר את המוצרים הבאים:
תותח הוביצר 155 מ"מ באורך 39 קליבר
תותח הוביצר 155 מ"מ באורך 52 קליבר, מוצע בשתי פלטפורמות:
ATMOS – תותח מתנייע הוביצר על גבי משאית
ATHOS – תותח הוביצר נגרר
תותח מתנייע סיגמא 155 (נבחר על ידי צה"ל וייכנס לשירות בשם "רועם")
קרדום (מרגמה) – מרגמה 120 מ"מ נשלטת מחשב
קשת (מרגמה) – גרסת הקרדום שבשירות צה"ל, מותקנת על מרכב M-113A3
חנית (מרגמה) - גרסת הקרדום להתקנה על גבי רכב קל 4x4
פצמ"רים בקטרים שונים, ובהם 60 מ"מ, 81 מ"מ ו-120 מ"מ
מוצרים בולטים > מוצרים בולטים מהתעשייה הצבאית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-2018 רכשה אלביט את תעש מערכות (לשעבר התעשייה הצבאית) והמשיכה לייצר ולפתח את רוב המוצרים ומערכות הלחימה של תעש. בין המוצרים והמערכות הבולטים שעברו לאלביט מערכות:
חץ דורבן – מערכת הגנה אקטיבית לטנקים ורכב קרבי משוריין
רקטות למגוון טווחים, בהן: רקטת רומח, רקטת כידון קסום, רקטת אקסטרא, רקטת נץ דורס ורקטת הטריגון לפלטפורמות ימיות
PULS – משגר רקטות רב-קני, נרכש על ידי צה"ל בשם "להב"
דלילה - טיל שיוט אלקטרואופטי
כלנית (פגז) - כדור טנק 120 מ"מ מדויק ורב-תכליתי
חצב (פגז) - כדור טנק 120 מ"מ נגד מבנים וחי"ר מבוצר
רימון יד M-26IM – גרסה משופרת ובטיחותית יותר של רימון M-26, בשירות צה"ל
מוצרים בולטים > החכרה ותחזוקת מטוסים

חיל האוויר הישראלי:
סאיקלון מוצרי תעופה, חברה בת של אלביט, שולטת בחברה "סנונית שירותי אוויר" אשר רכשה ומתחזקת את מטוסי סנונית שמשמש מטוס המיון והאימון הראשוני בקורס טיס.
אלביט ותעשייה האווירית במשותף, הקימו חברת "תור" אשר רכשה, השכירה ומתחזקת את מטוסי לביא - מטוסי אימון של חיל האוויר.
אלביט מתחזקת את מטוסי עפרוני - מטוסי אימון של חיל האוויר.
משטרת ישראל:
אלביט דרך חברת קליר קאט תעופה (Clear Cut Aviation) מפעילה ומתחזקת את מטוסי כיבוי האש (14 במספר) של טייסת 249. עד שנת 2019 הפעילות הייתה בשיתוף עם חברת כים ניר שפשטה את הרגל ונרכשה על ידי אלביט.
אלביט רכשה ומתחזקת את 6 מסוקי היחידה האווירית של משטרת ישראל מדגם איירבוס H125 ואיירבוס H145.
הממלכה המאוחדת חיל האוויר המלכותי:
בשנת 2016 זכתה אלביט בשיתוף עם חברת KBR (חברה בת של התאגיד האמריקאי הליברטון) בחוזה לרכישה, ניהול ותחזוקה של כל צי מטוסי האימון של חיל האוויר המלכותי. המיזם המשותף רכש 23 מטוסי גרוב G-120‏, 10 מטוסי T-6 טקסאן II ו-5 אמבראר פנום 100.
יוון חיל האוויר היווני:
בתחילת 2021 זכתה אלביט בחוזה להקמה והפעלה של בית ספר לטיסה לחיל האוויר היווני. העסקה כוללת רכישת 10 מטוסי M-346 מאסטר, סיוע בשדרוג מטוסי T-6 טקסאן II, אספקת מאמני טיסה, הדרכה תחזוקה. ההתקשרות, שהיא בין ממשלת יוון לממשלת ישראל, כשאלביט היא החברה המבצעת, היא בהיקף של 1.7 מיליארד דולר ל-20 שנה.
מגן דוד אדום  איחוד הצלה:
כמו כן, אלביט מספקת שירותי תחזוקה למסוקי פינוי רפואי של חברת להק תעופה.
ארגון ומבנה > חטיבות וחברות-בת

אל-אופ – מערכות אלקטרואופטיקה, תצפית ומודיעין צבאי
אלישרא – מערכות לוחמה אלקטרונית ומודיעין אותות
אלביט מערכות יבשה בע"מ – אמצעי לחימה וציוד צבאי לכוחות היבשה (לשעבר תעש מערכות)
קינטיקס – חברה-בת המתמחה במכלולים לרכב קרבי משוריין
אלביט מערכות סאיקלון מוצרי תעופה בע"מ (Elbit Systems Cyclon Ltd) – עוסקת בפיתוח מכלולי תעופה וכן בהשבחת, תיקון ואחזקת כלי טיס
אלביט מערכות אבטחה בע"מ – עוסקת במערכות אבטחה וביטחון פנים
אופגל – מערכות אופטרוניות בע"מ
SCD – התקני מוליכים למחצה
ESA – אלביט מערכות אמריקה LLC
ביוניקס סרג'יקל בע"מ – הוקמה ב-2018 ועוסקת בהתאמת טכנולוגיית תצוגת קסדה עילית של אלביט לתחום של ניתוחי מוח וניתוחים אורתופדיים.
ביוניקס ויז'ן בע"מ – פוצלה ביולי 2021 מביוניקס סרג'יקל, ועוסקת בהתאמת טכנולוגיית תצוגת קסדה עילית של אלביט לתחום של ניתוחי עיניים. מוצר החברה קרוי Beyeonics One.
ארגון ומבנה > אתרי החברה

ישראל בישראל
הנהלת החברה בפארק מתם בחיפה.
חטיבת מערכות מוטסות בפארק מתם בחיפה.
חטיבת מערכות יבשה ותקשו"ב בקמפוס בנתניה.
חטיבת מערכות מל"ט בפארק מתם בחיפה.
מפעל ייצור בכרמיאל.
חברת הבת אל-אופ וכמו גם חלק מחטיבת מערכות מל"ט ברחובות ובנס ציונה (פארק המדע קריית ויצמן).
חברת הבת תדיראן קשר נמצאת בפתח תקווה ובחולון.
חברת הבת אלביט מערכות אבטחה (לשעבר אורטק) בשדרות.
אתרים נוספים בישראל הם אתרי חברות הבת: אלישרא, סאיקלון, קינטיקס, SCD, אופגל ותעש מערכות.
ארצות הברית בארצות הברית, חברות הבת של Elbit Systems of America, שהיא עצמה חברה בת של אלביט מערכות:
EFW בפורת וורת', טקסס.
קולסמן במרימק, ניו המפשייר.
IEI בטלאדיגה, אלבמה.
VSI בסן חוזה, קליפורניה.
במקומות אחרים בעולם
חברת AEL בפורטו אלגרה, ברזיל
חברת הבת UAV Engines Ltd בבריטניה.
חברות הבת Simultec, Elmet Int'l, AE Electronics ברומניה.
ELSA חברה בת באוסטרליה
ארגון ומבנה > הנהלה > מנכ"לים

עוזיה גליל (אלביט מחשבים)
בני פלד (אלביט מחשבים)
עמנואל גיל (אלביט מחשבים)
יגאל ברוכי (אלביט מחשבים)
יוסי אקרמן 2013-1996
בצלאל מכליס מ-2013
ארגון ומבנה > הנהלה > יושבי ראש הדירקטוריון

דן טולקובסקי (אלביט מחשבים)
עוזיה גליל (אלביט מחשבים)
עמנואל גיל (אלביט מחשבים)
מיקי פדרמן מ-2000
מכשף

דמות המכשף הסטריאוטיפית של אדם קשיש ומזוקן בעל כובע מחודד וגלימה הקורא בספר לחשים של תורת הנסתר.
גנדלף מהלגנדריום של טולקין, קיפול אוריגמי מאת האמן אריק ג'ואזל. בתמונה ניתן לראות את דמות המכשף הסטריאוטיפית של אדם קשיש ומזוקן בעל מטה קסמים, כובע מחודד וגלימה.
מכשף, אשף, מג או קוסם, הוא אדם בעל יכולות על-טבעיות שעוסק בקסם וכישוף. דמות המכשף מופיעה רבות בספרות, ביצירות פנטזיה, בפולקלור ואגדות, בסרטי קולנוע ובמשחקי תפקידים דוגמת "מבוכים ודרקונים". במציאות אין מכשפים אמיתיים, אם כי יש אנשים שטוענים שהם בעלי כוחות כישוף.
המכשף מבצע את קסמיו באמצעות תורת הנסתר או שימוש בכשף, בניגוד לאיש דת (נביא, שאמאן או דרואיד) שמבצע נסים באמצעות פנייה אל האל. המכשף מתואר לרוב בספרות כאדם חכם מאוד שהקדיש את כל חייו ללימוד תורת הנסתר ולשליטה בכוח הכשף, לרוב מתוך תאווה לעוצמה וכוח. מכשפים יכולים להיות טובים, רעים או נייטרליים. ארכיטיפים המשוייכים למכשפים הם מטה קסם, ספר לחשים, כובע מחודד, גלימה ארוכה וזקן ארוך ולבן.
דוגמאות למכשפים בספרות הפנטזיה: גנדלף וסרומן בשר הטבעות, רייסטלין מאז'ר ברשומות רומח הדרקון, אלבוס דמבלדור ולורד וולדמורט בהארי פוטר, סתמרוח בעולם הדיסק, אורקו וסקלטור בהי-מן ושליטי היקום, ודוקטור סטריינג' בקומיקס וביקום הקולנועי של מארוול. מרלין מאגדות המלך ארתור מתואר פעמים רבות כמכשף, ולעיתים כבעל אוב אך למעשה הוא דרואיד ששואב את כוחותיו מאלי הטבע הקלטיים והדרקון שמהווה את נשמת הטבע.
גנדלף - הקוסם הטוב מהלגנדריום של טולקין
רייסטלין - המכשף המפורסם מרומח הדרקון
ראו גם

כישוף
מכשפה
קוסם
קסם (מבוכים ודרקונים)
420 (מפרשית)

420 היא מפרשית תחרותית המתופעלת על ידי שני אנשי צוות. לסירה תורן אחד, שני מפרשי ברמודה, ראשי וחלוץ ומפרש ספינקר. סירה זו מוכרת כסירה תחרותית בינלאומית על ידי איגוד השייט הבינלאומי.
היסטוריה

הסירה תוכננה בצרפת בשנת 1959 על ידי המהנדס הצרפתי כריסטיאן מאורי, יועדה עבור השייטים המנסים לשפר את מיומנויות השיט שלהם, בתקופה זו לסירה היו מגוון רב של מודלים השונים מעט אחד מהשני, רק בשנת 2002 עוצב המודל הבינלאומי, בעל חוקים רבים השומרים על אחידותו בכל העולם. ורק חברות בעלות רישיונות יכולות ליצר סירה זו. הסירה בנויה מפיברגלס ומתוכננת למשקל אופטימלי של הצוות (110 קילו לבנות ו-145 קילו לבנים).
לסירה קיימת נגזרת בשם 420 Club הפופולרית בעיקר בצפון אמריקה, היא אינה מוכרת כסירה בין-לאומית על כן היא לא משתתפת בתחרויות בינלאומיות. לסירה 420 הבינלאומית יש היום כ-56,000 פריטים, המפליגים ברחבי העולם.